Helena Virkki

Helena Virkki, o.s. Talsi, (22. helmikuuta 1884 Suursaari – 4. maaliskuuta 1968 Karkkila) oli suomalainen emäntä ja kokoomuslainen kansanedustaja (1945–1954). Hänelle myönnettiin talousneuvoksen arvonimi 1944. viitattu 9.1.2017

Virkin vanhemmat olivat kalastaja Anton Talsi ja Maria Ulrika Mattson. Hänen puolisonsa oli vuodesta 1905 Teodor Virkki. Virkki kävi kansakoulun ja meijerikoulun 1902. Hän oli Humppilan meijerin harjoittelija 1901, meijerikkö ja meijerinhoitaja Lapualla 1902–1905, maatilan emäntä Vuokselassa 1905–1928 ja maanviljelijä 1928–1939. Sotien aikana 1940–1944 hän toimi Suomen Huollon työtupien ja vapaan huoltotyön tarkastajana. Sotien jälkeen hän joutui evakkoon, ja hän asettui asemaan KarkkilaanHelena Virkki kansanedustajana. Naisten ääni viitattu 9.1.2017.

Virkki oli kansanedustaja Kymen läänin läntisestä vaalipiiristä 6. huhtikuuta 1945 – 21. heinäkuuta 1948 ja 22. heinäkuuta 1948 – 28. maaliskuuta 1954 sekä myös presidentin valitsijamies 1950 ja 1956.

Virkki oli luottamustoimissa muun muassa Marttaliiton puheenjohtaja ja Pohjoismaisen emäntäliiton puheenjohtaja. Marttaliiton ensimmäiseksi kunniapuheenjohtajaksi hänet valittiin 1953.Helena Virkki, Marttaperinne viitattu 9.1.2017

 Lähteet 

 Tunnustukset 
talousneuvos 1944
Suomen leijonan I luokan ansiomerkki 1951
Marttaliiton Suuri kultainen ansiomerkki.

Aiheesta muualla
 Helena Virkki.  Porvarillisen työn arkisto
 Päämartta Helena Virkki, Karjalan Liitto  (doc)

Luokka:Kansanedustajat
Luokka:Kansallisen Kokoomuksen poliitikot
Luokka:Vuokselan kunnanvaltuutetut
Luokka:Kymen vaalipiiri
Luokka:Suomalaiset järjestöjohtajat
Luokka:Vuonna 1884 syntyneet
Luokka:Vuonna 1968 kuolleet